Eşkerayîya Hêzanê Xelisnayîşê Efrînî (HRE) wina ya:

"Efrîn de û dormeyê ci de çalakî û operasyonê hêzanê ma yê vera artêşa îşxalkere û komanê înan ê cergan bêmabên dewam kenê. Hêzanê ma vera îşxalkeran 2 çalakîyê bitesîrî kerdî.
Hêzanê ma 11ê çeleyî de dormeyê dewa Basûfanê ya qezaya Şêrawa de vera baregehêkê leşkerî yê artêşa tirke ya îşxalkere çalakîyêke bitesîre kerde. Çalakîye de 2 leşkerê îşxalkerî ameyî kiştene û 5 leşkerî zî birîndar bîyî. Heman wextî de hêzanê ma dormeyê dewa Meryemînê ya qezaya Şera de vera baregehêkê leşkerî yê artêşa tirke ya îşxalkere çalakîyêke kerde. Netîceyê na çalakîye nêame zelalkerdene.
Artêşa îşxalkere û cerganê aye heman wextî de bi obusan dewanê Başemrê, Soxanêkê, Tinnibî, Şewarxa, Malîkîyê û Meranazê û bi droneyan dewa Şewaxa ya ser o bombayî varnayî. Bombardûman de zaf zerarî resayî herême ser."
